CELEX: 62011CN0181
Language: fi
Date: 2011-04-15 00:00:00
Title: Asia C-181/11 P: Valitus, jonka Compañía Española de Tabaco en Rama, S.A. (Cetarsa) on tehnyt 15.4.2011 unionin yleisen tuomioistuimen (neljäs jaosto) asiassa T-33/05, Compañía Española de Tabaco en Rama, S.A. v. Euroopan komissio, 3.2.2011 antamasta tuomiosta

25.6.2011   
            
            
               FI
            
            
               Euroopan unionin virallinen lehti
            
            
               C 186/14
            
         Valitus, jonka Compañía Española de Tabaco en Rama, S.A. (Cetarsa) on tehnyt 15.4.2011 unionin yleisen tuomioistuimen (neljäs jaosto) asiassa T-33/05, Compañía Española de Tabaco en Rama, S.A. v. Euroopan komissio, 3.2.2011 antamasta tuomiosta
   (Asia C-181/11 P)
   2011/C 186/24
   Oikeudenkäyntikieli: espanja
   
      Asianosaiset
   
   
      Valittaja: Compañía Española de Tabaco en Rama, S.A. (Cetarsa) (edustajat: abogado M. Araujo Boyd, abogado J. Buendía Sierra ja abogado Á. Givaja Sanz)
   
      Muu osapuoli: Euroopan komissio
   
      Vaatimukset
   
   
               —
            
            
               Valituksenalainen tuomio on kumottava
            
         
               —
            
            
               [EY] 81 artiklan 1 kohdan mukaisesta menettelystä (asia COMP/C.38.238/B.2 — Raakatupakka-ala — Espanja) 20.10.2004 tehty komission päätös K(2004) 4030 lopull. on kumottava
            
         
               —
            
            
               Toissijaisesti sen sakon määrää, joka riidanalaisen päätöksen 3 artiklassa määrättiin, on alennettava ja sakon uudeksi määräksi on vahvistettava 1 000 euroa ja toissijaisesti jos ei määrätä samaa sakkoa kuin tuottajille, sakon määräksi on vahvistettava 2 905 200 euroa, joka on määrä, johon päädytään, kun on sovellettu 40 prosentin alennusta lieventävien olosuhteiden vuoksi enimmäismäärään, joka on 10 prosenttia liikevaihdosta, tämän vaikuttamatta Cetarsaan myöhemmin sovellettavaan alennukseen sen tutkimuksen aikaisen yhteistyön perusteella, minkä unionin yleinen tuomioistuin hyväksyi
            
         
               —
            
            
               Komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valittaja väittää, että valituksenalaisessa tuomiossa unionin yleinen tuomioistuin teki oikeudellisen virheen kansallisten oikeussääntöjen oikeudellisesta vaikutuksesta Cetarsan käyttäytymisen lainmukaisuuteen.
   Valittaja väittää myös, että unionin yleinen tuomioistuin teki virheen, koska se vääristi rikkomisen aikana voimassa ollutta kansallista lainsäädäntöä, mikä sai sen virheellisesti katsomaan, että jalostajien toiminta oli vahingollisempaa kuin tuottajien ja että menettelyllään jalostajat menivät pidemmälle kuin mitä kansallisessa lainsäädännössä sallitaan.
   Valittaja väittää lopuksi, että toisin kuin muiden rikkomisesta moitittujen yrityksen osalta alennuksella, joka myönnettiin kansallisen lainsäädännön aiheuttaman epävarmuuden perusteella, ei ollut mitään vaikutusta Cetarsalle määrätyn sakon laskentaan.